Malý princ - Saint-Exupéry, Antoine de francúzsky spisovateľ, letec 29.6.1900 - 31.7.1944; Šmatláková, Elena; Saint-Exupéry, Antoine de (Bratislava Mladé letá, 1986)
Rozprávačom je pilot, ktorý musí kvôli poruche lietadla neplánovane pristáť v púšti. Tam sa stretne so zvláštnou bytosťou, malým princom. Malý princ sa zamiloval do kvetiny, a pretože bola veľmi pyšná, opustil svoju planétu. Postupne sa zastavil na šiestich iných planétach, kde sú uväznení rôzni dospelí, každý so špecifickým problémom, ktorý často tkvie v ich povahe či (zlo)zvyku. Na zemi malý princ stretne najprv hada, ktorý síce hovorí v hádankách, ale aj tak si spolu dobre rozumejú. Keď príde k záhrade plnej ruží, je sklamaný, že jeho kvetina nie je jediná svojho druhu vo vesmíre. Potom mu ale líška vysvetlí, že pre neho jediná je, pretože si ju skrotil, tak ako si skrotil aj líšku. Malý princ však aj naďalej túži po svojej kvetine a chce sa za ňou vrátiť.
Keywords: francúzska literatúra; literatúra pre deti; rozprávky - moderné; doplnkové čítanie; pre čitateľov od 9 rokov